<classify> KOCHA mkuu wa timu ya soka ya Mbao FC ya mkoani Mwanza, Amri Saidi amesema anaihofi a Yanga kutokana na soka safi inayocheza. Akizungumza na gazeti hili jana, Said aliyewahi kuichezea Simba alisema timu yake bado inaendelea kujiandaa ili kuwakabili Yanga na kupata ushindi. Tunacheza na timu kubwa sana nchini na barani Afrika. Tutaingia na tahadhari ya kucheza mchezo wa kuzuia tuweze kupata sare dhidi ya Yanga.Yanga ni timu kubwa hata hivi karibuni imetoka sare na timu ya Simba SC ambao ni mabingwa watetezi wa ligi, Amri alisema. Hata hivyo, kikosi cha Said kiliibuka na ushindi wa bao 1-0 dhidi ya Simba nyumbani kwao CCM Kirumba Mwanza. Aliwaomba wadau na wapenzi wa timu hiyo wajitokeze kwa wingi katika Uwanja wa Taifa keshokutwa kuwapa sapoti ya kuondoka na pointi.Aliahidi kuwasistiza vijana wake kuwa wapambane kwa hali na mali ili wahakikishe wanapata sare na Yanga. Timu hiyo inayodhaminiwa na kampuni ya Gf trucks Equipment ipo katika nafasi ya sita kwenye msimamo wa Ligi Kuu ikiwa na pointi13. Mbao FC imepoteza michezo miwili mpaka sasa dhidi ya Ruvu Shooting na JKT Tanzania.  <topic>: MICHEZO 